gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6940, del 10-01-2013 (2012/12104)

Informació pública del projecte de rehabilitació i millora d'imatge urbana de les fatxades posteriors del carrer de Sant Pascual junt amb l'estudi d'integració paisatgística.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6940

Data del DOGV
:   10-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/12678


Data del document
:   09-11-2012

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * administració local
    * pla d'urbanisme

Informació pública del projecte de rehabilitació i millora d'imatge urbana de les fatxades posteriors del carrer de Sant Pascual junt amb l'estudi d'integració paisatgística. [2012/12398]  
Per acord del Ple de l'Ajuntament, en sessió ordinària núm. 9209294654 de data 31 d'octubre de 2012, es va acordar sotmetre el projecte de rehabilitació i millora d'imatge urbana de les fatxades posteriors del carrer de Sant Pascual, l'import del qual ascendix a 854.959,85 euros, junt amb l'estudi d'integració paisatgística que s'acompanya, a informació pública per un període d'un mes.  
Durant este termini el projecte i l'estudi d'integració paisatgística que l'acompanya es trobaran depositats per a la seua consulta pública en el Departament d'Urbanisme, siti a la plaça Major, 1, en horari de 09.00 a 14.00 hores.  
Se significa que el present anunci es publica igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, per als interessats que figuren com a desconeguts o dels qui s'ignore el lloc de la notificació.  
  
Aspe, 9 de novembre de 2012.- L'alcalde president: Manuel Díez Díez.
Diari Oficial de la Generalitat Valenciana


Sumari del DOGV 6960, del 07-02-2013 (2013/524)

Notificació de la sentència dictada en el procediment ordinari número 1489/2007.
--------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/524


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment ordinari número 1489/2007. [2013/524]  
Procediment ordinari 001489/2007  
Part demandant: Grzegorz Wierzbicki i Lieselotte Berta Emma Wierzbicki.   
Part demandada: Herny Halliday Geddes i Agnes Geddes.   
Sobre ordinaris.   
En el juí a què es fa referència s'ha dictat la resolució que té el text que, literalment, diu:   
«Dispositiva  
Desestime la demanda formulada per la procuradora senyora Giménez Viudes en nom i representació de Grzegorz Wierzbicki i Lieselotte Berta Emma Wierzbicki, contra Herny Halliday Geddes i Agnes Geddes o, si no, la massa hereditària d'esta última si haguera mort.   
  
S'imposen les costes del present procediment a la part actora.   
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils, comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer, amb la indicació dels pronunciaments que s'impugnen. 457.2 LECn); la part ha de depositar la quantitat de cinquanta euros (50 €) en el compte de Banesto número 9767810315460647, i acreditar-ne la consignació. No s'admetrà a tràmit cap recurs que no tinga el dipòsit constituït.   
Esta és la sentència, que pronuncie, mane i firme.»   
Publicació. La sentència anterior va ser emesa, llegida i publicada pel magistrat o la magistrada que la va dictar, mentres celebrava audiència pública el mateix dia de la data; jo, la secretària judicial en done fe.  
Torrevieja, 29 d'octubre de 2010.  
Atés que es desconeix el domicili o residència actuals de la part demandada, per diligència d'ordenació de 28 de novembre de 2012, la secretària, de conformitat amb el que disposen els articles 156.4 i 164.de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència de data 2 de novembre de 2010 a Herny Halliday i Agnes Geddes.  
  
Torrevieja, 28 de novembre de 2012.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7009, del 23-04-2013 (2013/3724)

Notificació de la sentència dictada en el juí verbal número 1208/2011.
----------------------------------------------------------------------

### Dades del document

Número de DOGV
:   7009

Data del DOGV
:   23-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3724


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el juí verbal número 1208/2011. [2013/3724]  
En el procediment de juí verbal número 1208/2011, seguit a instàncies de la Comunitat de Propietaris Zenia Sol II contra Declan James Warren i Larraine Josephine Murray, s'ha dictat la sentència que, literalment, diu el següent:  
«Dispositiva  
Estime la demanda formulada per la Comunitat de Propietaris Zenia Sol II contra Declan James Warren i Larraine Josephine Murray, i condemne els demandats al pagament de la quantitat de mil dos-cents trenta-nou euros amb trenta-nou cèntims (1.239.39 €), quantitat que haurà de ser pagada a la comunitat actora i que produirà l'interés de l'article 576 de la Llei d'Enjudiciament Civil.  
  
No es fa expressa imposició de les costes processals.  
Contra esta resolució, que serà notificada a les parts, no es pot interposar cap recurs d'acord amb el que establix l'article 455 de la Llei d'Enjudiciament Civil després de la reforma de la Llei 37/2011.  
  
Expediu una testimoniança d'esta sentència, porteu-la a les actuacions corresponents i incloeu-ne l'original en este llibre.  
Esta és la meua sentència, definitivament jutjant en primera instància, que pronuncie, mane i firme, Jesús Sánchez Ruiz, jutge del Jutjat de Primera Instància número 1 d'Orihuela.»  
I atés que els demandats esmentats, Declan James Warren i Larraine Josephine Murray, es troben en parador desconegut, s'expedix el present edicte perquè els valga de notificació de forma deguda.  
  
Orihuela, 5 d'abril de 2013.- La secretària judicial: María Lidia Larrosa Espinosa.
Diari Oficial de la Generalitat Valenciana


Sumari del DOGV 7048, del 18-06-2013 (2013/5917)

Informació pública de la memòria de retaxació de càrregues i quotes d'urbanització del programa per al desenrotllament del sector P-R 27/28/29/30 del pla general d'ordenació urbana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5917


Data del document
:   19-02-2013

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * pla d'urbanisme
    * administració local

Informació pública de la memòria de retaxació de càrregues i quotes d'urbanització del programa per al desenrotllament del sector P-R 27/28/29/30 del pla general d'ordenació urbana. [2013/5917]  
En relació amb la memòria valorada de retaxació de càrregues i quotes d'urbanització del programa per al desenrotllament del sector P-R 27/28/29/30 del Pla General d'Ordenació Urbana d'Ibi, presentada per la mercantil Generala de Servicios Integrales, Proyectos Medioambientales, Construcciones y Obras, SL, esta Tinència d'Alcaldia Delegada de l'Àrea d'Urbanisme i Obres Públiques, amb data 19 de febrer del 2013, va resoldre el següent:  
«Primer. Sotmetre a informació pública la memòria de retaxació de càrregues i quotes d'urbanització del programa per al desenrotllament del dit sector P-R 27/28/29/30 del PGOU d'Ibi, presentat per la mercantil Grupo Generala de Servicios Integrales, Proyectos Mediambientales, Construcciones y Obras, SL, mitjançant notificació als interessats en l'expedient, mitjançant un edicte en el tauler d'anuncis de l'Ajuntament i, una vegada notificat, mitjançant un edicte en el Diari Oficial de la Comunitat Valenciana (DOCV); el període d'exposició pública és de 15 dies hàbils, comptats des d'esta última publicació.  
Segon. Advertir als interessats que l'exposició pública de la documentació presentada es realitza en compliment d'allò que s'ha disposat per la normativa aplicable, sense que això supose prejutjar sobre l'estimació o desestimació del que en esta es conté, ni sobre la possibilitat de repercutir el resultat d'una possible retaxació sobre els propietaris afectats.  
Tercer. L'expedient podrà consultar-se en el Departament d'Urbanisme de l'Ajuntament d'Ibi, els dies laborables de 09.00 a 14.00 hores, siti al carrer de les Eres, 63.  
Quart. Notificar la present resolució als qui figuren com a interessats en l'expedient i, en tot cas, als titulars registrals de drets reals inscrits sobre les finques afectades.»  
Tot això d'acord amb el que disposa l'article 168 de la Llei Urbanística Valenciana i el 390 del Decret 67/2007, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística.  
  
Ibi, 19 de febrer de 2013.- La tinenta d'alcalde: Amparo Pina Albero.
Diari Oficial de la Generalitat Valenciana


Sumari del DOGV 7086, del 09-08-2013 (2013/7804)

Informació pública de la modificació del pla general per a l'establiment de l'ordenació detallada del sòl urbà industrial de l'accés Ontinyent Nord.
----------------------------------------------------------------------------------------------------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/7804


Data del document
:   22-07-2013

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informació pública de la modificació del pla general per a l'establiment de l'ordenació detallada del sòl urbà industrial de l'accés Ontinyent Nord. [2013/7804]  
En compliment dels acords del Ple de l'Ajuntament, de 25 d'abril i 18 de juliol de 2013, i als efectes previstos en l'article 48.4 del Reglament del Paisatge de la Comunitat Valenciana, aprovat pel Decret 120/2006, del Consell, i d'acord amb l'article 17 del mateix decret, es posa a disposició del públic interessat el document de pla de participació pública que forma part de l'estudi d'integració paisatgística de modificació del pla general per a l'establiment de l'ordenació detallada del sòl urbà industrial de l'accés Ontinyent Nord.   
  
Així mateix, es comunica l'inici del desplegament del procés de participació pública dels esmentats estudis d'acord amb allò previst en l'article 15 del Reglament del Paisatge de la Comunitat Valenciana, en relació amb els articles 13, 48 i 52. Qualsevol persona interessada pot participar en el desenvolupament de l'estudi d'integració paisatgística i formular les observacions que estime pertinents per mitjà de l'enquesta per al procés de participació pública, disponible en el Servei d'Informació Municipal (SIAM) i en la pàgina web de l'Ajuntament d'Ontinyent .  
Durant el termini de 30 dies naturals, podrà consultar-se la documentació abans esmentada i podran omplir-se i presentar-se les enquestes, tant a través de la pàgina web com al mateix Registre Municipal.  
  
  
Ontinyent, 22 de juliol de 2013.- La regidora delegada de l'Àrea de Territori, Seguretat Ciutadana i Serveis Municipals (D 1754/2011, 08.07.2011): Rebeca M. Torró Soler.
Diari Oficial de la Generalitat Valenciana


Sumari del DOGV 7005, del 17-04-2013 (2013/3521)

Informació pública de l'estudi de detall de l'illa delimitada pels carrers de l'Alguer, Rosa dels Vents, Illes Balears i Juan Sebastián Elcano.
-----------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3521


Data del document
:   08-04-2013

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de l'estudi de detall de l'illa delimitada pels carrers de l'Alguer, Rosa dels Vents, Illes Balears i Juan Sebastián Elcano. [2013/3521]  
L'Alcaldia Presidència de l'Ajuntament, en data 2 d'abril de 2013, va adoptar resolució amb la següent part expositiva:  
«Primer. Sotmetre a informació pública, per període d'un mes l'estudi de detall de l'illa delimitada pels carrers de l'Alguer, Rosa dels Vents, Illes Balears i Juan Sebastián Elcano, amb qualificació UFH, promogut per María José Montoliu Marín i Juan Luis Montoliu Marín (RE 3764) i que té com a objecte possibilitar la segregació de la parcel·la formada per l'agrupació de les parcel·les cadastrals 4455001PO4339T3716HC (registral 15448) i 6138487MZ6724P3451WU (registral 4918), situades al carrer de l'Alguer, números 37-39, per a formar dues parcel·les edificables, una de 257,30 m² al carrer de l'Alguer, números 37-39, i una altra de 265,75 m² al carrer de les Illes Balears, números 24-26, d'acord amb la possibilitat que ofereix l'article 6.26 de les normes urbanístiques del Pla General de Borriana, i establir els paràmetres urbanístics aplicables i densitat màxima d'habitatges a les parcel·les resultants.  
  
La informació pública s'ha de fer efectiva per mitjà de la publicació d'un anunci en el Diari Oficial de la Comunitat Valenciana i en un diari no oficial d'àmplia difusió a la localitat. Tindrà un període d'un mes, comptador des de la publicació de l'anunci en el DOCV, i durant l'esmentat termini el document diligenciat i complet estarà dipositat per a la seua consulta pública, en horari de 09.00 a 14.00 hores, a la Secció II / Negociat d'Ordenació del Territori, Urbanisme i Patrimoni de l'Ajuntament de Borriana, podent-se presentar les al·legacions, suggeriments i qualssevol altres documents que s'estimen oportuns.  
  
Així mateix, s'assenyala que el present document pot consultar-se en el web .   
Segon. Contra la present resolució, com a acte de tràmit que no posa fi a la via administrativa, no es pot interposar cap recurs, sense perjudici que s'interpose el que s'estime pertinent».  
  
Borriana, 8 d'abril de 2013.- L'alcalde: José R. Calpe Saera.
Diari Oficial de la Generalitat Valenciana


Sumari del DOGV 7075, del 25-07-2013 (2013/7131)

Informació pública de l'acceptació del desistiment de la condició d'agent urbanitzador i renúncia a PAI.
--------------------------------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/7131


Data del document
:   04-07-2013

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * pla d'urbanisme
    * administració local

Informació pública de l'acceptació del desistiment de la condició d'agent urbanitzador i renúncia a PAI. [2013/7131]  
Per acord del Ple de l'Ajuntament, en sessió de data 24 de juny de 2013, s'ha procedit a l'acceptació del desistiment, formulat per la representació de la mercantil Desarrollos Urbanos para Viviendas Protegidas, SL, de la condició d'agent urbanitzador i de la renúncia a l'actuació de la unitat d'execució Prolongació Blasco Ibáñez.  
  
  
Vila-real, 4 de juliol de 2013.- L'alcalde: Pasqual Batalla Llorens.
Diari Oficial de la Generalitat Valenciana


Sumari del DOGV 7078, del 30-07-2013 (2013/7722)

Notificació de la sentència dictada en el juí verbal número 88/2012.
--------------------------------------------------------------------

### Dades del document

Número de DOGV
:   7078

Data del DOGV
:   30-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7722


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el juí verbal número 88/2012. [2013/7722]  
Mónica Rubio Solanes, secretària del Jutjat de Primera Instància número 12 de València, faig saber que en les actuacions de juí verbal 88/2012, a instàncies d'Isato UC, SL, contra Begoña Civera Roselló, s'ha dictat la resolució que, literalment, diu així:  
«Sentència 188/2012  
València, 30 d'octubre de 2012  
Miguel Ángel Casañ Llopis, magistrat del Jutjat de Primera Instància número 12 de València, he vist estes actuacions de juí verbal, registrades amb el número 88/2012, sobre la reclamació d'una quantitat, promogut per Isato UC, SL, representat per la procuradora María Ángeles Miralles Ronchera i defés pel lletrat Pablo Ania Barrachina, contra Begoña Civera Roselló.  
Dispositiva  
Estime la demanda interposada per la procuradora María Ángeles Miralles Ronchera i condemne Begoña Civera Roselló que abone a l'esmentada actora la suma de 2.042,05 euros, més els interessos assenyalats en la Llei 3/2004, així com al pagament de les costes causades.  
  
Mode d'impugnació: contra esta sentència no pot interposar-se un recurs d'apel·lació.  
Esta és la sentència que pronuncie, mane i firme.»  
Atés que es desconeix el domicili o la residència actuals de la part demandada, Begoña Civera Roselló, i de conformitat amb el que disposen els articles 156.4 i 164 de la Llei 1/2000, d'Enjudiciament Civil (LEC), s'ha ordenat la publicació d'este edicte en el Diari Oficial de la Comunitat Valenciana.  
  
València, 26 de febrer de 2013.- La secretària judicial: Mónica Rubio Solanes.
Diari Oficial de la Generalitat Valenciana


Sumari del DOGV 7044, del 12-06-2013 (2013/5991)

Informació pública de l'actualització de tarifes de subministrament d'aigua potable a la Llosa en 2013.
-------------------------------------------------------------------------------------------------------

### Dades del document

Número de DOGV
:   7044

Data del DOGV
:   12-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5991


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable a la Llosa en 2013. [2013/5991]  
D'acord amb l'establert al Decret 3/2008, d'11 de gener, del Consell, pel qual s'estableix un sistema simplificat per a l'actualització dels preus i les tarifes regulats en el Decret 109/2005, de 10 de juny, del Consell, sobre procediment per a la implantació o modificació de preus o tarifes sotmesos al règim d'autorització i comunicació, amb data 9 d'abril de 2013, la mercantil Sociedad de Fomento Agrícola Castellonense, SA va presentar davant de la Conselleria d'Economia, Indústria, Turisme i Ocupació l'actualització de tarifes del subministrament d'aigua potable de la localitat de la Llosa, conforme es detalla a continuació:  
  
Drets de connexió  
Per a tots els calibres 205,80 €  
  
Quota de servei  
Subministrament domèstic   
Comptador de 15 mm 20,58 €/trim.  
Comptador de 20 mm 33,96 €/trim.  
Comptador de 25 mm 50,94 €/trim.  
Comptador de 30 mm 76,40 €/trim.  
Comptador de 40 mm 114,61 €/trim.  
Comptador de 50 mm 171,92 €/trim.  
Comptador de 65 mm 257,88 €/trim.  
Comptador de 80 mm 386,82 €/trim.  
Comptador de 100 mm 580,23 €/trim.  
  
Tarifa d'aforament: 123,48 €/trim.  
Activitats   
Tallers i comerços tots els calibres 61,74 €/trim.  
Bars i cafeteries tots els calibres 61,74 €/trim.  
Restaurants tots els calibres 123,48 €/trim.  
Indústries tots los calibres 411,60 €/trim.  
   
Quota de consum   
De 0 a 18 m³/trim. 0,4707 €/m³  
De 18 a 36m³/trim. 0,7060 €/m³  
Excessos de 36 m³/trim. 0,9413 €/m³  
  
Manteniment de comptadors  
Comptador de 15 mm 2,06 €/trim.  
Comptador de 20 mm 3,09 €/trim.  
Comptador de 25 mm 4,12 €/trim.  
Comptador de 30 mm 8,23 €/trim.  
Comptador de 40 mm 12,35 €/trim.  
Comptador de 50 mm 16,46 €/trim.  
Comptador de 65 mm 20,58 €/trim.  
Comptador de 80 mm 24,70 €/trim.  
Comptador de 100 mm 30,87 €/trim.  
  
Sobre les presentes tarifes s'aplicarà l'IVA, d'acord amb l'establit en la Llei 37/1992, de 28 de desembre.  
Cosa que es fa pública.  
  
La Llosa, 5 de juny de 2013.- L'apoderat: Miguel Tena Beti.
Diari Oficial de la Generalitat Valenciana


Sumari del DOGV 6989, del 22-03-2013 (2013/2542)

Citació a les persones interessades en el procediment ordinari número 790/2011.
-------------------------------------------------------------------------------

### Dades del document

Número de DOGV
:   6989

Data del DOGV
:   22-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2542


Organisme emissor
:   Jutjat Social Número 6 de Màlaga

Tipus de document
:   Anunci

Citació a les persones interessades en el procediment ordinari número 790/2011. [2013/2542]  
Procediment: social ordinari 790/2011   
Negociat: LH.  
Sobre: reclamació d'una quantitat.  
NIG: 2906744S20110012418.  
De: Peter G. E. Wandel, Roberto Ugarte López i Carlos Hohenlohe Jagstberg.  
Contra: Grupo Sol Paraíso Beach, SL, Arrendamiento y Gestión de Hoteles, SL, i ZDL 8547, SL.   
Patricia de la Fuente Bustillo, secretària judicial del Jutjat Social número 6 de Màlaga, fa saber:  
Que en virtut de la provisió dictada en esta data en les actuacions número 790/2011, seguides en este Jutjat a instàncies de Peter G. E. Wandel, Roberto Ugarte López i Carlos Hohenlohe Jagstberg, s'ha disposat citar a Arrendamiento y Gestión de Hoteles, SL, com a part demandada, per tindre parador ignorat, perquè compareguen el pròxim dia 2 de maig de 2013, a les 09.50 hores, per a assistir als actes de conciliació i juí, si és el cas, que tindran lloc en este Jutjat Social, siti al carrer del Fiscal Luis Portero García (Ciutat de la Justícia de Màlaga), planta tercera, i hauran de comparéixer personalment o per persona legalment apoderada i amb els mitjans de prova de què intenten valdre's, amb l'advertiment que és convocatòria única i que no se suspendran per falta injustificada d'assistència.   
Igualment, se'ls cita perquè, en el mateix dia i hora, la referida part faça prova de confessió judicial, amb l'advertiment que, si no hi compareix podrà ser tingut per confés.   
Es posa en coneixement de la dita part que té a la seua disposició, a la Secretaria d'este Jutjat Social, una còpia de la demanda presentada.  
  
I perquè servisca de citació a Arrendamiento y Gestión de Hoteles, SL, s'expedix la present cèdula de citació per a la seua publicació en el Diari Oficial de la Comunitat Valenciana i per a la seua col·locació en el tauler d'anuncis.  
  
Málaga, 21 de febrer de 2013.- La secretària judicial: Patricia de la Fuente Bustillo.